SAN FERNANDO CITY, LA UNION - Mismo a ti barangay captain iti Brgy. Baybay idiay Sto, Tomas, La Union ti nagpiansa para iti pannakawaya-waya dagiti lima a mangngalap a naarestar gapu iti ilegal a panagkalapda idiay kabangibang nga ili ti Bacnotan.
Nabigbig dagitoy a da Greg Baltazar, Roger Daz, Carlito ken Ronald Lagao, ken ni Rodel Villanueva.
Segun ken ni Baybay Brgy. Capt. Maximo Paculan, naibalud iti maysa nga aldaw dagiti lima gapu iti iligal a panagkalapda babaen ti "buli-buli" idiay taaw a masakupan ti Brgy. Nagsimbaanan sadiay Bacnotan.
Kabayatanna, naidatagan metten iti kaso a pananglabsing iti section 89 ti RA 8550 wenno iligal a panagkalap dagiti lima.
Naala manipud kadakuada ti inaramatda a bangka, dua a kilo ti ikan ken ti inusarda nga iket.
ilo_Latn ilo_Latn ilo_Latn ilo_Latn ilo_Latn